Diari Oficial de la Generalitat Valenciana


Sumari del DOGV 3036, del 16-07-1997 (1997/9135)

ACORD de 17 de juny de 1997, del Govern Valencià, pel qual es declara l'ocupació urgent dels béns i els drets subjectes a expedient d'expropiació forçosa de l'Ajuntament d'Alaquàs.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   3036

Data del DOGV
:   16-07-1997

Secció del DOGV
:   ALTRES ANUNCIS - EXPROPIACIONS

Número del document
:   1997/9135


Data del document
:   17-06-1997

Organisme emissor
:   Conselleria de Presidència

Tipus de document
:   Acord

ACORD de 17 de juny de 1997, del Govern Valencià, pel qual es declara l'ocupació urgent dels béns i els drets subjectes a expedient d'expropiació forçosa de l'Ajuntament d'Alaquàs.  
El Govern Valencià, en la reunió del dia 17 de juny de 1997, adoptà l'acord següent:  
L'Ajuntament d'Alaquàs, després de l'aprovació del projecte d'obres i el compliment dels requisits legals, va sol·licitar la declaració urgent d'ocupació dels béns i els drets subjectes a l'expedient d'expropiació forçosa per a l'execució del projecte de condicionament dels llindars de l'Albereda sud i del camí vell de Torrent.  
Aquesta declaració d'ocupació urgent es justifica per les raons següents:  
- Les obres compreses en l'esmentat projecte estan incloses en el Pla Plurianual d'Inversions Locals 1997 de la Diputació Provincial de València, i s'ha iniciat l'expedient de contractació de les obres, les quals afecten la finca registral núm. 2011, únic bé afectat per l'expedient d'expropiació forçosa, per la qual cosa la disponibilitats dels terrenys és necessària per a executar una part de les obres.  
- En el Pla General d'Ordenació Urbana de Alaquàs, aprovat el 10 de gener de 1991, mitjançant la Resolució del director general d'Urbanisme, l'acord d'aprovació definitiva del qual va ser publicat en el Butlletí Oficial de la Província del 19 de gener de 1991, i les fitxes urbanístiques de les diverses unitats d'execució van ser publicades en el Butlletí Oficial de la Província núm. 139, de 13 de juny de 1991, s'integren les actuacions urbanístiques L04.1 i L03.1, la finalitat de les quals és urbanitzar la superfície destinada a vials i espais lliures existents en la confluència de les avingudes General Palafox i Blasco Ibáñez.  
- La totalitat de superfícies incloses dins de les esmentades actuacions urbanístiques, resulten ser de titularitat municipal, excepte la finca objecte d'aquest expedient expropiatori.  
- Tant les obres d'urbanització de l'avinguda General Palafox comprensives de l'actuació urbanística L03.1, com la de l'espai lliure contingut el qual constitueix l'actuació urbanística L04.1, seran executades amb càrrec a les subvencions obtingudes a través del Pla Provincial d'Inversions Locals de la Diputació Provincial de València per a l'any 1997; de la qual cosa es deriva la necessitat urgent d'ocupació de les superfícies afectades.  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades i no van ser presentades al·legacions. Consten l'aprovació del projecte tècnic d'obres, l'acta de replanteig i la retenció oportuna del crèdit.  
Per tot, ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, de Govern Valencià, a proposta del conseller de Presidència, el Govern Valencià  
ACORDA  
Declarar l'ocupació urgent dels béns i els drets subjectes a l'expedient d'expropiació forçosa instruït per l'Ajuntament d'Alaquàs per a l'execució del projecte de condicionament dels llindars de l'Albereda sud i el camí vell de Torrent.   
Relació de béns afectats  
Ubicació de l'immoble: actuacions urbanístiques L04.1 i L03.1 (part en ambdues).  
Propietaris: Sra. Inmaculada, Srs. Germán i Enrique García Martínez.  
Descripció: parcel·la de forma trapezoïdal d'una superfície de 516,32 m2 sítia en el terme municipal d'Alaquàs. Límits: nord, avinguda Blasco Ibáñez; sud, avinguda General Palafox; oest, porció de via pública i edificació que recau sobre aquesta; est, alberera sud-oest.  
Referència registral: part de la finca registral 2011, inscrita en el foli 36 del llibre 25 d'Alaquàs.  
Aquest acord s'haurà de publicar en el Diari Oficial de la Generalitat Valenciana a l'efecte de l'article 56.2 del Reglament de la Llei d'Expropiació Forçosa, perquè les persones interessades, una vegada publicada la relació i fins el moment de l'alçament de l'acta prèvia, puguen formular per escrit davant l'Ajuntament les al·legacions a l'únic efecte de esmenar les possibles errades materials que s'hagen pogut produir en relacionar els béns afectats per l'ocupació urgent.  
Contra aquest acord que esgota la via administrativa es podrà interposar recurs contenciós administratiu, després de la comunicació preceptiva al Govern Valencià, davant la sala corresponent del Tribunal Superior de Justícia de la Comunitat Valenciana, en el termini de dos meses contats des de l'endemà de la publicació d'aquest acord en el Diari Oficial de la Generalitat Valenciana, segons el que disposen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena, de l'esmentada Llei 30/1992), sense perjudici que les persones interessades puguen exercir qualsevol altre recurs que estimen oportú.   
València, 17 de juny de 1997  
El conseller secretari del Govern Valencià,  
JOSÉ JOAQUÍN RIPOLL SERRANO